Σπύρος Πομώνης

Ο Σπύρος Πομώνης (12 Φεβρουαρίου 1944football.aek.com - 28 Ιουλίου 2020Εφυγε από τη ζωή ο θρύλος της ΑΕΚ Σπύρος Πομώνης ethnos.gr) ήταν Έλληνας διεθνής ποδοσφαιριστής, που αγωνιζόταν ως ακραίος επιθετικός. Διακρίθηκε ιδιαίτερα στη θέση του αριστερού ακραίου επιθετικού και φημιζόταν για την ταχύτητά του και την πολύ καλή του ντρίμπλα.

 Καριέρα 
 Σε συλλογικό επίπεδο 
Αγωνίστηκε για πρώτη φορά το 1961 σε ηλικία 17 ετών στην ΑΕΚ, όπου καθιερώθηκε δύο χρόνια αργότερα, το 1963 και παρέμεινε στην "Ένωση" 12 χρόνια. Το καλοκαίρι του 1973 αποχώρησε και ακολούθως μεταγράφηκε στον Εθνικό Πειραιώς,εφ. Αθλητική Ηχώ, 28/8/1973, σελ. 3 με τη φανέλα του οποίου αγωνίστηκε 1 χρονιά πραγματοποιώντας 9 συμμετοχές και 1 τέρμα στο πρωτάθλημαGreece 1973/74 - The Rec.Sport.Soccer Statistics Foundation. και με το τέλος της περιόδου 1973-74 τερμάτισε και την επαγγελματική ποδοσφαιρική του σταδιοδρομία. Το καλοκαίρι του 1974 μεταγράφηκε στην ομάδα του Σαρωνικού Αίγινας, όπου ως βετεράνος πλέον αγωνίστηκε στο ερασιτεχνικό τοπικό πρωτάθλημα του Πειραιά."Ο Σαρωνικός έχει μια θέση στην Β΄ Εθνική", εφ. Αθλητική Ηχώ, 1/12/1974, σελ. 6

 Στις εθνικές ομάδες 
Ο Σπύρος Πομώνης αγωνίστηκε με την εθνική Ελλάδας σε 5 αγώνες και σημείωσε ένα τέρμα (σκόραρε το νικητήριο τέρμα στη φιλική νικηφόρα αναμέτρηση με 2-1 εναντίον της Ιταλίας τον Μάρτιο του 1972), στο διάστημα 1964-72.Ο Σπύρος Πομώνης στο epo.gr Η πρώτη του εμφάνιση πραγματοποιήθηκε στις 8 Απριλίου 1964, στην εντυπωσιακή εντός έδρας νίκη με 4-1 επί της Αγγλίας για το προολυμπιακό τουρνουά εν όψει των Ολυμπιακών Αγώνων του 1964.Ελλάδα - Αγγλία 8.4.1964, www.epo.gr

Υπήρξε διεθνής και με την εθνική Νέων, αγωνιζόμενος στο ευρωπαϊκό πρωτάθλημα Νέων του 1962.

 Τίτλοι 
 Πρωταθλήματα Ελλάδας: 2 (1967-68, 1970-71)
 Κύπελλα Ελλάδας: 2 (1963-64, 1965-66)

 Παραπομπές 

 Πηγές 

 Οι κορυφαίοι Έλληνες των 60's, www.gazzetta.gr
 Παίκτες που έχουν γράψει ιστορία με τη φανέλα της ΑΕΚ, oneloveaek.blogspot.gr
 Το τελευταίο γκολ του Πομώνη, www.enwsi.gr
 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές